Rexhep Selimi

Rexhep Selimi (lindi me 15 Mars 1971)  Veprimtar. i Ushtrisë Çlirimtare te Kosovës. Ka lindur më 15 Mars 1971 në Aqarevë, Skenderaj. 

Shkollimin fillor e kreu në Klinë, të mesmin në QAMO “Luigj Gurakuqi” në Klinë. Studimet universitare i kreu në Fakultetin Filologjik të Universitetit të Prishtinës, dega Letërsi dhe Gjuhë Shqipe. 

Rexhep Selimi është themelues i Ushtrisë Çlirimtare të Kosovës, dhe anëtar i Shtabit të Përgjithshëm. Rexhep Selimi më 28 Nëntor 1997 ka bërë paraqitjen e parë publike të UÇK-së ne Llaushe te Skenderajt. Në 1998 ka qenë drejtues i Drejtorisë së operacioneve në SHP të UÇK-së. Më pas, Selimi ka qenë Inspektor i Përgjithshëm i UÇK-së. Gjatë viteve 1999- 2000 ka qenë Ministër i Rendit Publik në Qeverinë e Përkohshme të Kosovës. 

Nga viti 2000 deri në 2003 Rexhep Selimi ka qenë Komandant i Akademisë së Mbrojtjes dhe Komandant i Komandës së Trajnimit dhe Doktrinës në TMK. Rexhep Selimi ka gradën gjeneral major. 

Kategoria:Biografi shqiptare
Kategoria:Ushtarë të Ushtrisë Çlirimtare të Kosovës
Kategoria:Politikanë shqiptarë
Kategoria:Njerëz që jetojnë
Kategoria:Shqiptarë të Kosovës
Kategoria:Kosovë
Kategoria:Të akuzuarit nga Dhomat e Specializuara të Kosovës